b'\n_START_ARTICLE_\nMadara Palameika\n_START_PARAGRAPH_\nMadara Palameika (s. 18. kes\xc3\xa4kuuta 1987 Talsi) on latvialainen keih\xc3\xa4\xc3\xa4nheitt\xc3\xa4j\xc3\xa4._NEWLINE_Palameika voitti alle 23-vuotiaiden Euroopan-mestaruuden vuonna 2009 Liettuan Kaunasissa maansa enn\xc3\xa4tyksell\xc3\xa4 64,51\xc2\xa0m. Kaksi vuotta aiemmin, vuoden 2007 alle 23-vuotiaiden EM-kilpailuissa, h\xc3\xa4n sijoittui kolmanneksi. Berliinin MM-kilpailuissa 2009 Palameika karsiutui loppukilpailusta heitetty\xc3\xa4\xc3\xa4n karsinnassa 52,98 metri\xc3\xa4. Barcelonan EM-kilpailuissa 2010 h\xc3\xa4n sijoittui kahdeksanneksi tuloksella 60,78\xc2\xa0m. Daegun MM-kilpailuissa 2011 Palameika oli yhdestoista tuloksella 58,08\xc2\xa0m. Helsingin EM-kilpailuissa 2012 Palameika sijoittui kahdeksanneksi tuloksella 56,82\xc2\xa0m._NEWLINE_Lontoon olympialaisissa 2012 Palameika oli finaalin kahdeksas tuloksella 60,73\xc2\xa0m. Moskovan MM-kilpailuissa 2013 h\xc3\xa4n j\xc3\xa4i karsintaan. Z\xc3\xbcrichin EM-kilpailuissa 2014 Palameika sijoittui nelj\xc3\xa4nneksi tuloksella 62,04. Pekingin MM-kilpailuissa 2015 h\xc3\xa4n karsiutui loppukilpailusta. Amsterdamin EM-kilpailuissa 2016 h\xc3\xa4n sijoittui seitsem\xc3\xa4nneksi tuloksella 60,39 ja Rio de Janeiron olympialaisissa kymmenenneksi tuloksella 60,14. Lontoon MM-kilpailuissa 2017 h\xc3\xa4n karsiutui loppukilpailusta. Berliinin EM-kilpailuissa 2018 h\xc3\xa4n oli yhdeks\xc3\xa4s._NEWLINE_Palameikan enn\xc3\xa4tys on 9. syyskuuta 2016 Brysseliss\xc3\xa4 heitetty 66,18\xc2\xa0m. Tulos on my\xc3\xb6s Latvian enn\xc3\xa4tys.'